                             højesterets dom
                         afsagt tirsdag den 26. oktober 2010
sag 328/2008
(2. afdeling)
dansk el-forbund
som mandatar for a
(advokat karen-margrethe schebye)
mod
tekniq/elfo
som mandatar for dansk kabel tv a/s
(tidligere connect partner a/s)
(advokat morten langer)
i tidligere instans er afsagt dom af østre landsrets 16. afdeling den 3. september 2008.
i pådømmelsen har deltaget fem dommere: børge dahl, asbjørn jensen, poul dahl jensen,
henrik waaben og hanne schmidt.
påstande
appellanten, dansk el-forbund som mandatar for a, har gentaget sin frifindelsespåstand og
sin selvstændige påstand om godtgørelse.
tekniq/elfo har som mandatar for dansk kabel tv a/s påstået stadfæstelse, dog således
at a skal betale 75.000 kr. eller et mindre beløb større end 25.000 kr. med procesrente fra den
30. april 2007. subsidiært påstås stadfæstelse.
forklaringer
til brug for højesteret er der afgivet forklaring af benny yssing fra dansk el-forbund, fag-
lærer og fiberkonsulent ian fudge og john olsen. der er afgivet supplerende forklaring af
claus dalgas frederiksen.
                                                - 2 -
højesterets begrundelse og resultat
ved en kundeklausul forstås i almindelighed et vilkår i en ansættelsesaftale, hvorefter en
medarbejder i en vis periode efter sin fratræden ikke må udføre arbejde for den tidligere ar-
bejdsgivers kunder. derimod forhindrer en kundeklausul ikke medarbejderen i at tage ansæt-
telse hos en konkurrerende virksomhed, blot forbuddet mod at betjene den tidligere arbejdsgi-
vers kunder respekteres.
i denne sag er der tale om en branche, hvor ”udleje” af medarbejdere til konkurrerende virk-
somheder forekommer. den konkurrerende virksomhed, som udleje sker til, bliver derved i en
vis forstand tillige kunde hos den udlejende virksomhed. højesteret finder imidlertid, at hvis
en kundeklausul i en sådan situation også skal forbyde medarbejderen at tage ansættelse hos
en konkurrerende virksomhed og dermed i et vist omfang har virkning som en konkurrence-
klausul, skal dette være udtrykkeligt angivet i klausulen.
i § 6 i tillægget af 31. januar 2006 til ansættelsesaftalen, der er udarbejdet af connect partner
a/s, mellem selskabet og a er det ikke udtrykkeligt angivet, at kundeklausulen også omfatter
et forbud mod at tage ansættelse i virksomheder, hvortil a måtte blive udlejet.
på denne baggrund finder højesteret, at as ansættelse hos fiberlan a/s ikke var omfattet af
den aftalte kundeklausul. fogedforbuddet var således nedlagt med urette, og højesteret frifin-
der derfor i det hele a.
a har ikke lidt noget tab som følge af forbuddet, og efter det fremkomne, herunder oplysnin-
gerne om hans midlertidige overgang til anden beskæftigelse, er der ikke grundlag for at fast-
slå, at han er blevet krænket på en sådan måde, at han er berettiget til tortgodtgørelse. høje-
steret frifinder derfor dansk kabel tv a/s for kravet om godtgørelse.
sagsomkostninger for fogedret, landsret og højesteret er fastsat til dækning af advokatudgift
med 100.000 kr. og til dækning af retsafgift for højesteret med 1.500 kr., i alt 101.500 kr.
                                      thi kendes for ret:
a frifindes.
                                            - 3 -
landsrettens frifindelse af dansk kabel tv a/s for as påstand om betaling af 10.000 kr.
stadfæstes.
i sagsomkostninger for fogedret, landsret og højesteret skal tekniq/elfo som mandatar
for dansk kabel tv a/s inden 14 dage efter denne højesteretsdoms afsigelse betale 101.500
kr. til dansk el-forbund som mandatar for a. beløbet forrentes efter rentelovens § 8 a.
